अगाडिको आवरण पृष्ठ

नाजियाको घर

मथुरा अधिकारी

तह ५, कक्षा २

नेपाली

१

नाजिया एक मुस्लिम केटी हुन्। उनी बुबा, आमा, दिदीसँग बस्छिन्। उनी नरम स्वभावकी छिन्।

२

उनको घर नजिकै एउटा मस्जिद छ। प्रत्येक शुक्रबार उनीहरू मस्जिद जान्छन्।

३

उनको बुबा मिस्त्रीको काम गर्नुहुन्छ। उनको आमाले श्रृङ्गारको सामानहरू बेच्नुहुन्छ।

४

उनको सुखी परिवार छ। घर नजिकै एउटा बिद्यालय छ। नाजिया कक्षा २ मा पढ्छिन्।

५

उनी ज्ञानी केटी हुन्। उनको धेरै साथीहरू छन्। सलिना उनको मिल्ने साथी हुन्।

६

सलिनाको घर पनि विद्यालय नजिकै छ। उनको घरमा अामाबुबा र भाइ छन्। उनी पनि मेहनती छिन्।

७

आज छठ पर्वको दिन हो।

उनले नाजियालाई घरमा बोलाएकी छन्। आज विद्यालय बिदा छ ।

८

नाजिया सलिनाको घरमा आइन्। दुवै जनाले मिलेर छठ मनाए। झिलिमिली सजाइएका पोखरी देख्दा दुवैजना रमाए।

९

बिदा सकियो। विद्यालय जाने दिन आयो। विद्यार्थीहरू रमाउँदै विद्यालयमा जम्मा भए।

१०

आज नाजिया स्कुल आइनन्।

सलिनालाई चिन्ता लाग्यो।

सलिनाले उनको घरमा फोन गरिन्। तर कसैले फोन उठाएनन्।

११

सलिनालाई चिन्ता लाग्यो।

साथी भेट नहुँदा उनी दुःखी भइन्। उनी नाजियाको प्रतिक्षामा बसिन्।

१२

तीन दिनपछि नाजिया विद्यालय आइन्। सलिनाले आत्तिएर नाजिया नआउनुको कारण सोधिन्। नाजियाले मुस्कुराउँदै भनिन। हाम्रो रमजानको महिना सुरू भएको छ।

१३

हामी ईदको दिनसम्म रमजानको ब्रत बस्छौँ। मैले तिमीलाई विशेष

खानेकुरा ल्याइदिएको छु। भोलि तिमी मेरो घरमा आउनु है।

१४

सलिना र नाजिया सँगै खेल्न थाले। विद्यालयको घण्टी लाग्यो। उनीहरू रमाउँदै सँगसँगै घर फर्किए।

शीर्षक पृष्ठ

नाजियाको घर

Image on page Front Cover by Cathy Marlett, International Illustrations: The Art Of Reading 3.0, © 2009 SIL International. CC-BY-ND 3.0.

Images on pages १, ३, ४, ५, ६, ९, ११, १४ by International Illustrations: The Art Of Reading 3.0, © 2009 SIL International. CC-BY-ND 3.0.

Images on pages २, ७, ८ by © 2019 Curriculum Development Center of Nepal.

Image on page १० by Dan Elkins, International Illustrations: The Art Of Reading 3.0, © 2009 SIL International. CC-BY-ND 3.0.

Image on page १२ by Roel Ottow, International Illustrations: The Art Of Reading 3.0, © 2009 SIL International. CC-BY-ND 3.0.

Image on page १३ by Mbange Ernest Bawe, International Illustrations: The Art Of Reading 3.0, © 2009 SIL International. CC-BY-ND 3.0.

तहगत, तह ५

This book has been developed under the Enabling Writers Project with the support of the Curriculum Development Centre-Ministry of Education, Science and Technology Nepal, Language Commission- Government of Nepal, Samunnat Nepal and World Education.

नेपालीNepal

श्रेय पृष्ठCopyright © 2019, Enabling Writers Project - World Education-Nepal http://creativecommons.org/licenses/by/4.0/तपाईंले यस रचनालाई व्यापारिक प्रयोजनका लागि प्रयोग गर्न पाउनुहुन्छ। तपाईंले यस रचनालाई समायोज गर्न वा यसमा आफ्नो तर्फबाट थपथाप गर्न पाउनुहुन्छ। तपाईंले लेखक, चित्रकार, इत्यादिको प्रतिलिपि अधिकार सूचना र नाम राख्नुपर्छ।

अगाडिको आवरण पृष्ठको भित्रपट्टी

यस पुस्तकको बारेमाः नेपाली भाषामा तयार गरिएको यो पुस्तक कक्षा २ मा अध्ययनरत भाइबहिनीहरूका लागि हो। यो पुस्तक देवनागरी लिपिका सबै वर्ण र मात्रा सिकिसकेका बालबालिकाको स्वतन्त्र पठनका लागि तयार पारिएको हो। पढाइ सीपको विकास गर्नका लागि यस पुस्तकलाई शिक्षकले नयाँ शब्द सिकाउन, नमुना पठन गर्न र बोध शिक्षणका लागि प्रयोग गर्न सक्नेछन्।

The End